Vrouens al meer die teiken van plaasaanvalle in die Vrystaat - ProAgri
by Specialist Writer 23rd March 2020, 4:43 pm 163 Views Comments Off on Vrouens al meer die teiken van plaasaanvalle in die Vrystaat
Vrystaat Landbou (VL) is ernstig besorg oor die twee plaasaanvalle wat in die Vrystaat binne 12 ure van mekaar plaasgevind het op 22 en 23 Maart 2020. In beide die aanvalle, wat onderskeidelik in Bothaville en Tweeling plaasgevind het, is die produsente geteiken.
Mev Wilna Swanepoel van die plaas Morester in die Bothaville distrik en mnr Dries van der Walt van die plaas Driekop in die Tweeling distrik is albei aangeval.
Swanepoel is met die aankoms by haar hek om nagenoeg 19h30 op 22 Maart 2020 deur twee aanvallers oorval, na die koelkamer wat in die stoor is geneem waar sy met ‘n mes in haar long en arm gesteek is. Die aanvallers het met haar handsak gevlug wat haar selfoon bevat het. Sy is Maandagoggend gevind nadat familielede nie met haar in kontak kon kom nie.
Dries van der Walt is kort voor 6uur, nadat hy diere klaar gevoer het, deur ‘n aanvaller met ‘n vuurwapen by sy lapa gedreig, waarna nog drie aanvallers aangesluit het. Hulle het hom in die huis gedwing, in die kamer toegesluit en verskeie vuurwapens uit die kluis geroof. Sy Nissan NP200 bakkie (reg nr HJF066FS) is ook geroof. Die bakkie is later die oggend in die Reitz-omgewing verlate gevind. Dit blyk dat van der Walt verskeie kere met die vuis geslaan was, terwyl Wilna Swanepoel ernstig beseer is en baie bloed verloor het. Sy is tans in Klerksdorp gehospitaliseer.
Volgens dr Jane Buys, veiligheidsrisiko-analis van VL, was daar binne die eerste week van Maart 2020 twee plaasaanvalle te Verkykerskop en Marquard waar twee produsente aangeval is. Drie van die aanvalle in Maart 2020 was op vroulike produsente waar slegs een op ‘n man was. Gedurende Februarie 2020 is drie aanvalle in die Vrystaat gepleeg waartydens twee van hulle op vrouens was, ‘n produsent wie in die Soutpan-area boer en ‘n vrou wat op ‘n plaas woonagtig is. Die ander aanval gedurende Februarie 2020 was op ‘n manlike produsent te Vierfontein.
Mnr Tommie Esterhuyse – 082-782-0668
Mnr Jakkals le Roux – 082-781-8241
Previous article Suid-Afrika is ‘n voedselseker land en verbruikers word aangemoedig om paniekaankope te midde van COVID-19 te staak
Next article Landbousensus-uitslae op ‘n kritieke tyd bekendgestel